JohanHeinsen/ENO huggingface dataset:
Aarhuus Stifts-Tidende, 1847-11-10
I Anledning af en paa Hs. M. Kongens Fødselsdag, sidstafvigte 18de Sept., ved et festligt Middagsmaaltid i Selskabet "Harmonien, i Flensborg, af Stadens første Borgemester, Hr. Justitsraad Callisen, udbragt Tost for Kongen, er opstaaet en Proces imellem bemeldte Justitsraad Callisen og Kbm. Andr. Christiansen jun. sammesteds, hvorom Flensb. Td. giver et udførligt Referat, af hvilket vi her meddele Følgende: Den omtalte Toast, der har givet Anledning til Processen, lød, ifølge Justitsr. Callisens eget Opgivende, (paa Tydsk, saaledes: "Det er en gammel Skik, mine Herrer, at man festlig "forsamler sig paa Herskerens Fødselsdag, og denne gode "Skik er det, som idag her har samlet os. Lad end Ønskerne være forskjellige, naar der handles om Ting af det daglige Liv eller og de høieste Jnteresser; i een Ønske ville vi Alle forene os, i Ønsket for vor nedarvede Landsherres Vel, og i Særdeleshed ville vi, denne "Stads Beboere, gjøre dette med Hensyn til det naadige "Sindelag, Hs. Majestæt gjentagen, og endnu senest ved Allerh. Nærværelse her, har behaget at udtale imod vor Stad. Gud velsigne, Gud bevare vor Konge Han leve!"
Aarhuus Stifts-Tidende, 1847-11-10
Kjøbmand Andreas Christiansen jun., der havde taget Deel i dette Middagsmaaltid, deeltog derefter og saa et Aftensmaaltid, som samme Aften i samme Anledning fandt Sted i "Borgerforeningen", og efterat Hs. Maj. Kongens Skaal ligeledes her var udbragt erklærede han for det forsamlede Selskab: at der ogsaa Harmonien", og det af Staden Flensborgs første Borgemester, var bleven udbragt en Toast, men at den havde indeholdt en Forhaanelse mod Kongen. Underrettet herom, tilskrev Justitsr. Callisen næste Dag Kbm. Christiansen og opfordrede ham til at meddele sig de Yttringer, han ved denne Leilighed havde brugt, for at han (Callisen) derved kunde sættes istand til nærmere at bestemme, hvorvidt han maatte finde sig foranlediget til at fagsøge ham (Christiansen) eller ikke. Paa denne Skrivelse fulgte imidlertid intet Svar, og Justitsr. Callisen stævnede derfor Kbm. Andr. Christiansen for Politiretten, som Jnjuriant, og fordrede ham dømt til at gjenkalde den offentlig udtalte Fornærmelse samt for Retten at gjøre Afbigt derfor. Kom. Andr. Christiansen erklærede her, at han var overbeviist om, at Alle vilde finde med ham, at de af Justitsr. Callisen udtalte Ord ikke egnede sig hverken for Tiden eller Stedet. Naar Mænd samlede sig for at feire Landsfaderens Fødselsdag, saa var det vistnok Kjærlighed og Hengivenhed, der førte dem sammen, og ikke blot en gammel Skik." Selv Ordet Hersker istedetfor "Landsherre, Konge &c., klang koldt og hjerteløst, navnlig i Forbindelse med den gamle Skik." Og nu de efterfølgende Ord: "Lad end Ønskerne" osv. "Desværre vare rigtignok – tilføiede han - hvor der handles om de høieste Jnteresser, Meningerne, Anskuelserne og Ønskerne forskjellige hertillands; desværre gaves der Partier, som tragtede efter at sønderrive den danske Stat og, i Modsigelse med det allerhøieste aabne Brev af 8de Juli 1846, at skille Hertugdømmet Slesvig fra samme; men hvorfor just paa Hs. M. Kongens Fødselsdag berøre disse forskjellige Ønsker, Han (Christiansen) for sit Vedkommende kunde ikke Andet, end deri at finde en Mangel paa Ærbødighed imod Hs. Majestæt, naar en af Allerhøistsammes Embedsmænd, netop i en Tost for Majestætens Vel, berørte Ting, der ikke kunde Andet, end at være Majestæten ubehagelige. Han (Christiansen) fandt deri en stor Mangel paa Ærbødighed, en Forhaanelse, og kunde ikke tilbageholde sin Dom derover. Var den end haard, uretfærdig var den dog ikke." - Trods dette Forsvar, der var affattet af Advocat Blaunfeldt, dømte Politiretten dog Kom. A. Christiansen jun, til at gjenkalde sin Beskyldning og gjøre Justitsraad Callisen Afbigt for samme, samt erstatte ham Sagens Omkostninger.
Aarhuus Stifts-Tidende, 1847-11-10
Paa Skodborghuus, i Veien Sogn, passerede Natten imellem den 25de og 26de October det ulykkelige Tilfælde, at tvende Tjenestepiger, Begge unge og raske, fandtes om Morgenen døde i Sengen i en sovende Stilling, uden at Nogen af Husets Folk kunde opdage Døds-Aarsagen. Ved det optagne Syn og Forhør viste det sig imidlertid, at de maae være dræbte af Kuldamp. De havde nemlig taget et Bækken med Gløder ind i deres lille Kammer, for at afdampe noget Linned, og uden at ane, at Dampen fra disse Gløder kunde foraarsage deres Død, ere de sovede ind, for ikke meere at vaagne i dette Liv. Det er bedrøveligt, at de mange sørgelige Exempler, man har paa Kuldampens dræbende Virkning, ikke kunne lære Folk Forsigtighed.
Aarhuus Stifts-Tidende, 1847-11-10
J den bekjendte Proces, som i sin Tid anlagdes af Kjøbmand Muus mod Procurator Tommerup, Begge af Odense, er den 1ste de ved Underretten falden Dom, ved hvilken, foruden Mortification af de fornærmelige Udtryk, Jndstævnte er tilpligtet at betale en Mulct af 200 Rbd. til Odense Byes Fattigkasse og in solidum med afdøde Cand. phil. C. Baggers Bo at udrede Omkostningerne, samt at være Censur (Fyens Av.) undergiven i to Aar.
Aarhuus Stifts-Tidende, 1847-11-10
Den 3die de hændtes den Ulykke i Høiby, en Miil fra Odense, at 3 Personer, en Gaardmandssøn, en Huusmand og en Tjenestekarl, omkom ved et Jordskred i en Mergelgrav.
Aarhuus Stifts-Tidende, 1847-11-10
Pastor Selchau i Ruberg pr. Hjørring bekjendtgjør Følgende: "Siden 15de October har Skolelærer, Bech af Lønstrup været sporløst forsvunden. Hvo som kan give nogen Oplysning om denne her agtede Mand, vilde godhedsfuld tilmelde mig Saadant. Ved Bortgangen var han iført sorte Klæder og Hat a.
Aarhuus Stifts-Tidende, 1847-11-10
Fra Viborg berettes i Byens Avis den Nederdrægtighed, at der under en Familiehøitidelighed, der fandt Sted i Stiftamtmandsboligen i Løverdags Aftes, blev en Steen kastet ind igjennem et Vindue, og flere Stene siges at være prellede tilbage fra den trufne Muur. Da der i det Moment, denne Riddingstregforegik, heldigviis Jngen befandt sig i det Værelse, hvori Stenen faldt, afstedkom Steenkastet ikke videre Skade.
Aarhuus Stifts-Tidende, 1847-11-10
I Anledning af Generalpostdirectionens Bekjendtgjørelse, at det kallundborgske Dampskib har taget Skade, paa sin Kjedel, og at Damp-Færgefarten mellem Sjælland og Aarhuus er aldeles standset, indtil det uddampede Dampskib kommer sig igjen, læses Følgende i Aalborg Avis: Vi aabne nu saaledes en ny SmakkefartsÆra imellem Kallundborg og Aars, til passende Jubilæum for Peder Paars, skjøndt just ikke til megen Glimmer for vort Postvæsen, som dog næppe vilde have viist Hovedstadens Hovedforbindelse med Landets Hovedprovinds for megen Opmærksomhed, hvis det havde leiet et af de flere ledigværende Dampskibe til at bestride Farten, da det vel kan vare nogen Tid, inden Kallundborgeren bliver udskreven fra Hospitalet, igjen. Jmidlertid faaer Jylland at hjælpe sig med sin gamle Taalmodighed."
Aarhuus Stifts-Tidende, 1847-11-10
Landeiendoms-Salg. Svallinggaard, i AssergSogn, c. 13 Tdr. Htk., er i disse Dage solgt af Propr. Secher til Hr. Monrad fra Falster for 28,000 Rbd. Hele Besætningen og endeel Udbo, anslaaet til 5000 Rbd., medfølger. For 5 Aar siden kjøbte Hr. Secher Gaarden, med endeel Besætning, for 16,000 Rbd. (Rd. Av.)
Aarhuus Stifts-Tidende, 1847-11-10
Befordringer og Afgang. Under 1ste Novbr. har Hs. Maj. allern, udnævnt Hofjægerm. Baron Reedtz Tott til Baroniet Gaund til Kammerherre. – Under f. D. har Hs. Maj. i Naade og med Vartpenge entlediget eftern. Embedsmænd, der have været ansatte i de forhenv. dansk ostindiske Besiddelser, nemlig: Gouverneur, Etatsr. Hansen, Regjeringsraad Tiemroth, Fuldm. Møller, Fuldm. Rehling, Raadsmedlem Lindhard, Secretair Elberling, Capt. Brockdorff, Cadsergeant Olsen og Regimentschirurg Christens. J Militair Etaten. J Anledn. af den ved det kgl. Landcadetcorps nu afholdte Officier-Exammen, ere efternævnte Sec. Lieutn. a la suite i Jnfanteriet, der staae som Repetenter ved Cadetcorpset, afgaaede fra samme og ansatte i Cavalleriet: V. v. Bülow i 3die Dragon-Regiment, J. v. Kaas i 1ste Dr. Regiment, W. v. Sperling i 5te Dr. Regiment; og Cadet A. v. Dahl til Sec. Lieutn. i 5te Dr.Regiment; Alle paa yngst Gage. Ligeledes er See-Lieutn. v. Marcher i 1ste L. Jnf. B. forsat til Cavalleriet, og navnligen i Gardehusardivisionen.
Aarhuus Stifts-Tidende, 1847-11-10
Dødsfald. Frederik Orholm paa Rosenfeldt; P. D. Stybe, Præst for Kirke-Hyllinge og Lyndbye M. i Sjælland, Kjøbmand Holst i Svanike p. Bornholm; Skolel. Spliid i Skagen; Capt. og Toldinsp. J. v. Printzlau, (57 Aar) i Nibe; Guldsmed Jversen i Aalborg; Kom. Pedersen (90 A.) i Randers (efterladende sig 5 Børn, 29 Børnebørn og 3 Børnebørnsborn), Pastorinde Schmidt, i Haslund Prstad.; Jnger Ferslev i Veile.
Aarhuus Stifts-Tidende, 1847-11-10
Copulerede. J Kjøbenhavn den 28de October: Catechet Kaarsberg og Frøken Stockfleth; Cand. phil. Jrmischer og Jfr. L. Petri, den 29de Cand. theol. Bøisen og Frk. M. Grundtvig, den 30te, kgl. Skuespiller Gundersen og Jfr. Vilsoet. – J Viborg: Amtsfuldm. Cand. juris J. B. Jespersen og Jfr. Georgine Bahnson.
Aarhuus Stifts-Tidende, 1847-11-10
J Viborg den 6te November, Borgemester og Byfoged, Cancellisecretair Koefoed og Frøken Louise Augusta de Lillienskjold.
Aarhuus Stifts-Tidende, 1847-11-10
J Aarhuus den 9de November, Catechet i Nibe, Hr. Lauritz Kjellerup Kold og Jomfru Maren Ulrikke Cæcilie Holm.
Aarhuus Stifts-Tidende, 1847-11-10
Bekjendtgjørelser. At Døden den 6te dennes berøvede os vor inderligt elskede, kjære Datter, Grethe Nicoline Christine Rasmussen, 20 Aar og 5 Maaneder gammel, bekjendtgjøres herved med Beemod af hendes dybtsørgende Forældre for fraværende Slægt og Venner. Aarhuus, den 9de November 1817. J. L. Amalia Rasmussen, N. Rasmussen, Regimentsdyrlæge. født Bidsted.
Aarhuus Stifts-Tidende, 1847-11-10
At min kjære retskafne Mand, Depot- og Sygehuus Vagtmester i 3die Dragon-Ram., Niels Hansen Eie, d. 5te ds. omskiftede Tiden med Evigheden i sit Alders 51 Aar, bekjendtgjøres herved for fraværende Slægt og Venner.
Aarhuus Stifts-Tidende, 1847-11-10
Næsten i 20 Aar deelte vi Livets Sorger og Glæder med hinanden og kun De, der kjendte ham og min nuværende Stilling, kunne fatte min tunge og billige Sorg. Aarhuus, den 10de November 1817. Jngeborg Eie, født Jversen.
Aarhuus Stifts-Tidende, 1847-11-10
Det blev min tunge Lod at bringe Slægt og Venner det Sorgens Budskab, at det igaar behagede Forsynet ved en blid og rolig Død, efter faa Dages Sygeleie, at bortkalde min elskede Mand, vort eneste Barns kjærlige Fader, Matthiassen, Gartner paa Steensballegaard, i sit 68de Aar og efter et 26 Aars lykkeligt Ægteskab. Steensballe, den 6te November 1847. G. Matthiasen, f. Christensen.
Aarhuus Stifts-Tidende, 1847-11-10
De, som fra 1ste Januar 1838 maatte ønske at overtage Dampskibs= og Smakkefarten mellem Kallundborg og Aarhuus med Eneret indenfor de ved allerhøieste Resolution af 11te Januar og 5te Februar d. A. fastsatte Grændser, ville derom henvende sig til Generalpostdirectionen. Generalpostdirectionen, den 31te October 1847. Vedkommende indskærpes herved Anordningerne angaaende Forprang, med Tilføiende, at Torvene ere det Sted, hvor Landmændenes Producter, naar de bringes til Kjøbstad, skulle falholdes, og at Enhver, der maatte opkjøbe disse paa Veiene, udenfor Portene eller paa Gaderne, vil vorde dragen til alvorligt Ansvar, efter Fr. 25de Aug. 1741 og Pl. 25de Juli 1815, med Varenes Confiscation og anden Mulct. Ligeledes forbydes det, ifølge Grundsætninger Pl. 18de Marts 1761, 30te Novbr. 1813 og 27de Nov. 1815, Høkere, Kjeldermænd og Andre, som handle med Fødevarer, at indfinde sig paa Torvene eller der førend Kl. 11 at opkjøbe samme under Straf af Mulct eller Confiskation efter Omstændighederne.
Aarhuus Stifts-Tidende, 1847-11-10
Aarhuus Politikammer, d. 10de Nov. 1847. Nielsen, const.
Aarhuus Stifts-Tidende, 1847-11-10
Da de mange Creaturer, som falholdes om Torve dagen udenfor Frederiksport, tildeels spærre Færdselen, fordærve Veien og dens Grøfter, saa forbydes herved al Creaturhandel paa ovennævnte Sted, under Mulct efter Anordningerne; hvorimod Vedkommende henvises til den udenfor Vesterport dertil indrettede Plads.
Aarhuus Stifts-Tidende, 1847-11-10
Aarhuus Politikammer d. 9de No. 1847. Nielsen, const.
Aarhuus Stifts-Tidende, 1847-11-10
Efter Forlangende af Hr. Mægler A. Thomsen heri Staden foretages Auction Onsdagen den 17de dennes, om Eftermiddagen Kl. 21, ved Havnens søndre Side, over et Parti, circa 600 Tylter Fyr- og Granbord, hvortil Lysthavende indbydes. Aarhuus, den 8de November 1847. I. Chr. Høe, const.
Aarhuus Stifts-Tidende, 1847-11-10
Ifølge modtagen Reqvisition fra det kongelige Rentekammer foretages Licitation paa Raadstuen her i Staden, Fredagen den 19de dennes, om Formiddagen Kl. 10, over Leverance af 6000 Tdr. Havre, 46700 Lpd. Ho. 53150 – Halm, til Brug som Fourage for 3die Dragon-Regiment. Conditionerne, der henligge til Eftersyn her paa Contoiret, ville blive bekjendtgjorte ved Licitationen. Dette bekjendtgjøres herved til Efterretning for Liebhavere. Aarhuus, den 8de November 1847. I. Chr. Høe, const. Auction over 4 Dragon-Heste, afholdes førstkommende Løverdag den 13de dennes, om Middagen Kl. 12, ved Vagten paa det store Torv. Aarhuus, den 10de November 1847. H. C. Glahn.
Aarhuus Stifts-Tidende, 1847-11-10
Jfølge hvad der er vedtaget under Behandlingen af Boet efter afdøde Blegmand Jacob Jacobsen foretages Auction Tirsdagen den 16de dennes, om Formiddagen Kl. 10 til Bortsalg af det bemeldte Bo tilhørende Sted, Nr. 708 i Møllestien, bestaaende af 8 Fag 1 Etage Forhuus, samt et Halvtag, tilligemed den bemeldte Eiendom underliggende Bleghave, saavelsom de til Blegeriet henhørende Reqvisita, hvorover Fortegnelse ved Auctionen vil vorde fremlagt.
Aarhuus Stifts-Tidende, 1847-11-10
Efter at Auctionen over Stedet er tilendebragt, vil tillige blive opraabt til Bortsalg: A. Fornævnte Stervbo tilhørende. 1) en af Mikkel Tungelund, under 27de Juni 1827, oprindelig til Oberst v. Maule udstædt, men til omhandlede Afdøde, under 18de Aug. 1828, transporteret Panteobligation, stor til Rest 150 Rbd. 2) et Beviis, udstædt af Niels Johansen Funder til bem. Afdøde d. 21 Oct. 1827, stor til Rest 150 Rbd. 3) en Panteobligation, udstædt af Tømmermand Rasmus Poulsen, til Jacob Jacobsen d. 24de Oct. 1836, stor 50 Rbd. 4) en Dito udstædt af Taskemand Jens Pedersen Jngedahl, til Dito d. 17de Juli 1830, stor 100 Rbd. 5) en Dito fra Dito til Dito, dateret 3die Oct. 1837, stor 50 Rbd. 6) en Dito fra Tømmermand Peder Andersen Hals til Dito, dat. 26de Juni 1844, stor 50 Rbd. 7) en Dito fra Dito til Dito, dat. 23de Juni 1846, stor 50 Rbd. Som tilhørende Boet efter Værtshuusholder Jacob Jensen Guldager en Qvittering for indbetalt Bankhæftelse 28 Rbd. 19 s.
Aarhuus Stifts-Tidende, 1847-11-10
for Stedet Nr. 353, her i Byen, med tilsvarende Actieret. Auctionen afholdes i Stedet Nr. 708 i Møllestien. Lystavende indbydes. Aarhuus, den 3die November 1847. I. Chr. Høe, const.
Aarhuus Stifts-Tidende, 1847-11-10
Tirsdagen den 16de Novbr. førstkommende, og følgende Dag, om Formiddagen Kl. 10, bliver, efter Skifterettens Foranstaltning, i Liisberg Skole afholdt offentlig Auction over afdøde Kirkesanger og Skolelærer G. M. Pedersens Efterladenskaber, bestaaende af: 1) et Huus i Liisberg, bestaaende af 7 Fag til Gaden, og et Baghuus, paa 3 Fag, med tilliggende Jordlod af Hartk. gl. Matr. 2 Skpr. 1/5 Alb., samt Konge Kirke Korn og Qvægtiende; og 2) en betydelig Deel Ind- og Udbo, saasom: Borde, Stole, Chatoller, Dragkister, Kakkelovne, Jern, Kobber og Messing, endeel Haandværkstøi, Sengeklæder, Mands og Fruentimmer Gangklæder, Vogne, Ploug og Harve, 2 unge Heste, 3 Køer, Faar og Sviin, saa og c. 14,000 Stk. Torv, m. m. Lysthavende indbydes. Hasle &c. Herreders Contoir, den 30te Octbr. 1847. John Finsen.
Aarhuus Stifts-Tidende, 1847-11-10
Efter Besidderens Begjæring afholdes Auction i Stamhuset Rathlousdals Skove, saaledes: Mandagen den 15de November førstkommende i Torrild, Norskov, Torrild Sønderskov og Hjulsbek over Ege og Bøgetræer paa Roden, samt endeel Udhugstbunker. Mødested ved Skovfogedhuset i Nørskoven, Formiddag Klokken 9, og ved Kongshuset, Eftermiddag Kl. 2.
Aarhuus Stifts-Tidende, 1847-11-10
Tirsdagen den 16de næstefter i Weilskoven over Bøge træer paa Roden og Udhugstbunker. Mødested ved Rathlousdal, Klokken 9 Formiddag.
Aarhuus Stifts-Tidende, 1847-11-10
Onsdagen den 17de næstefter i Høibylund, FendsteenSønderskov og Ravnskoven over Asketræer paa Roden, og Udhugstbunker. Mødested ved Skovfogedhuset i Fendsteen Sønderskov Kl. 9 Formiddag. Lysthavende indbydes. Hads og Ring Herreders Contoir i Aarhuus, den 30te October 1847. Rosenstand. Efter Vedkommendes Begjæring bliver ved Auction paa Ebeltoft Havn. Onsdagen den 17de dennes, Kl. 10 Formiddag bortsolgt et stort Parti Brædder af forskjellig Længde, hvoraf Storstedelen ere gode fuldkantede Fyr- og Granfiel. Vederhæftige Kjøbere gives 3 Maaneders Credit, og Salg vil skee af 1 a 5 Tylt i Nr. Byfoged-Contoiret i Ebeltoft, den 5te Novbr. 1847.
Aarhuus Stifts-Tidende, 1847-11-10
J Hr. Overauditeur Bye og Herredsfogod Stephensens Fraværelse const. Mygind.
Aarhuus Stifts-Tidende, 1847-11-10
Dyreskue og Præmieuddeeling. Randers Amtshuusholdningsselskab har i et Møde, afholdt den 27de October d. A., overdraget Undertegnede at bereise nedenstaaende 12 Besigtelsesteder i Randers Amt for at anstille den bestemte Undersøgelse med Hensyn til Qvægavlens Forbedring. Paa Grund deraf indbydes herved De, der ønske Tyre og Køer indbrændte med Amtshuusholdningsselskabets Mærke, til at møde med Kreaturerne paa nedenstaaende Steder. Med Hensyn til Præmienddelingen, da gjøres Vedkommende herved bekjendte med, at Præmierne for i Aar alene gives for de Køer, der i Fjor bleve forsynede med Selskabets Brænde, og ere drægtige ved, eller have kalvet efter de i Fjor indbrændte Tyre. Som Beviis herfor maa forevises Attest fra den Mand, ved hvis Tyr Koen er eller har været drægtig.
Aarhuus Stifts-Tidende, 1847-11-10
Endvidere maa jeg herved paa Amtshuusholdningsselskabets Vegne anmode dHrr., der i Fjor assisterede ved Besigtelserne, ogsaa i Aar at give Møde, hvorfor jeg ved ethvert Besigtelsested har tilladt mig at vedføie Deres Navne. Besigtelserne foretages og dHrr., som assistere, ere: Mandagen den 22de November Kl. 10 i Wadsken Kro. Proprietairerne Pind til Krannestrup og Risom til Skaarupgaard.
Aarhuus Stifts-Tidende, 1847-11-10
Tirsdagen den 23de November Kl. 9 i Thorsager. Forvalter Olsen paa Kalve og Sognefoged Jørgen Rasmussen i Ommestrup.
Aarhuus Stifts-Tidende, 1847-11-10
Onsdagen den 24de Nov. Kl. 9 i Knebel. Proprietairerne Pouelsen til Ovelstrup og Mønsted til Lyngsbegaard.
Aarhuus Stifts-Tidende, 1847-11-10
Torsdagen den 25de Nov. Kl. 9 i Tiirstrup. Proprietairerne Schmidt til Møllerup og Eilertzen til Lykkesholm. Fredagen den 26de Nov. Kl. 9 i Nimtofte, Møller Hollesen til Nimtofte Mølle og Gaardeier Lassen i Tøstrup. Løverdagen den 27de Nov. Kl. 9 i Rimsøe. Forpagter la Cour paa Steensmark og Hr. Th. Meineche.
Aarhuus Stifts-Tidende, 1847-11-10
Mandagen den 29de Nov. Kl. 9 i Ørsted. Sognefoged Rasmus Grus i Holbek og Hr. Bræmer.
Aarhuus Stifts-Tidende, 1847-11-10
Tirsdagen den 30te Nov. Kl. 9 i gl. Estrup Kro. Proprietair Pouelsen til Dalsgaard og Gaardeler Ehrenreich. Mandagen den 6te December Kl. 9 i Ny Ølstvad Kro. Gaardeierne A. Fischer i Hinge og Søren Pedersen i Astrup.
Aarhuus Stifts-Tidende, 1847-11-10
Tirsdagen den 7de December Kl. 9 i Dalbyeneder. Dyrlæge Grundtvig og Sognefoged Niels Jensen i Dalbyeneder. Torsdagen den 9de December Kl. 10 i Glenstrup. Proprietair Vandborg til Trinderup og Gaardeier Thomas Glenstrup.
Aarhuus Stifts-Tidende, 1847-11-10
Extraordinair Generalforsamling i Haandværks svendenes Læseforening, Løverdag den 13de November, Aften Kl. 7.
Aarhuus Stifts-Tidende, 1847-11-10
Forhenværende Olstvad Kro, beliggende i Nærheden af Chausseen, 1 Miil sönden for Randers, kan underhaanden faaes tilkjöbs, og tiltrædes strax eller efter Onske. Man henvender sig desangaaende til Fæstemand Hesselberg i Randers.¬
Aarhuus Stifts-Tidende, 1847-11-10
En betydelig og for Handel vel beliggende Gaard i Randers, hvori drives Kjøbmandshandel, Brændeviins brænderi og Maltgiøreri, og hvortil er en stor Have, er, formedelst anden Bestemmelse for nuværende Eiers Virksomhed, at erholde tilkjøbs tilligemed Brænderiinventariet m. v., og kan tiltrædes saasnart Kjøberen maatte ønske det. Nærmere Oplysninger meddeles af Procur. Olsen. Jndkjøb af Heste til Slagtning. Vognmand L. Høisleff af Viborg, som hver Mandag er at træffe i Hr. Kjøbm. Bursches Gaard i Aarhuus. har i Commission at kjøbe Heste til Slagtning for Viborg Tugt- og Forbedringshuus. Til Betryggelse for at Aflivelse har fundet Sted, kunde en af Hovene paabrændes et Mærke, som da tilbageleveres.
Aarhuus Stifts-Tidende, 1847-11-10
Bundtmagerarbeide. Da jeg har etableret mig som Bundtmager her i Byen, anbefaler jeg mig til de Ærede, saavel inden som udenbyes, med Udvalg af Kaabefoder, lange og korte Boger, Muffer, Damekraver, Muffediser, Damestøvler, forskjellige Sorter Kant til Besætning, Fodskamler, Fodkurve, samt Plader af Skind til Skamler; endvidere Fodposer, Peltse, Reisestøvler, samt dito Handsker, tillige Vinter huer i forskjellige Facons, samt Øvrigt til Faget henhos rende. Paa hvad der ei maatte forefindes færdigt modtages Bestilling. Aarhuus, den 9de Nov. 1847. Ærbødigst W. B. Herrmann, boende paa Vestergade, hos Farver Waarse.
Aarhuus Stifts-Tidende, 1847-11-10
Dampskibet. Christian vil Capt. C. B. Köbke, K. M., ankommer hertil fra Kjöbenhavn Torsdagen den 11te Novbr. og afgaaer herfra til Fredericia, Snoghøi, Aarösund og Kiel Fredagen den 12te Novbr., om Morgenen Kl. 9. Nærmere Underretning meddeler. J. H. Agerup paa Skolegade. For en dannet Pige, der kan deeltage i alle indvendige Sysler og undervise et 9 Aars Pigebarn i de almindelige Skolevidenskaber, Sprog og Musik, er en Plads ledig til Nytaar i en af Jyllands smukkeste Egne i Nærheden af Aarhuus. Billet bedes indlagt paa Aarhuus Adressecontoir mk. H. Sengefyld. af forskjellige Sorter er som sædvanlig at faae tilkjøbs hos L. Kocks Enke ved Aaen. En Apotheker=Medhjælper (Stud. pharm.) og en Contoirist søge Condition strax; begge have gode Anbefalinger. C. Frogh. Fæstemand i Wiborg. Paa Holstebro Apothek er strax eller til Ma Plads ledig for en Stud. pharmaciæ. Raff. Lampeolie, bedste Vare, sælges billigt paa store Torv 920. Julius Ponsaing.
Aarhuus Stifts-Tidende, 1847-11-10
Spanske Meloner. ny Provence-Olie. Capers, Champignons, Mixed, pickels, Lemonasia, Peberædike, Salep, samt syltede Asier og Agurker, m. m., sælges billigt af Julius Ponsaing.
Aarhuus Stifts-Tidende, 1847-11-10
Et Skjermbrædt ønskes tilkjøbs. Adressecontoiret anviser. En stor Vindovn og en mindre rund dito er strax at faae til Leie udenfor Mindeporten 385, hos Byrum.
Aarhuus Stifts-Tidende, 1847-11-10
Trykt i Aarhuus Stiftsbogtrykkeri. Jeg tillader mig herved at underrette mine ærede Kunder og Andre, som ville forunde mig deres Arbeide, om, at jeg idag er flyttet til Hr. Kjøbmand C. F. Petersens Gaard paa Cordilgaden, og anbefaler jeg mig at levere, som sædvanligt, propert og solidt Arbeide af kjøbenhavnske Materialier. Kallundborg, den 6te Octbr. 1837. J P. Hansen, Skomagermester. tererer der. af udmærket Godhed og aldeles friske, erholdes i Kasser paa circa 30 a 40 Pd. til særdeles billig Priis. Handlende erholde en meget betydelig RaRöse & Gerdes. En ung duelig Handelsbetjent, der har lært Manufacturhandelen, kan til förstkommende Nytaar, eller om hellere önskes i Februar eller Marts Maaned erholde en god Plads i en af lyllands störste Kjøbstæder. Breve, mærkede D, bedes aflagte paa Adresse-Contoiret.
Aarhuus Stifts-Tidende, 1847-11-10
Manufacturhandel i Kolding. At mit Lager i disse Dage er blevet forsynet med et betydeligt Udvalg af nye og moderne Silketøier i alle Genre, Plads til Kaabetøier, franske Merinos, Thibets, Orleans, Lustrienne, saavel glatte som mønstrede, Mousselin d'Laine, Sirtser og andre nye og moderne Kjole og Kaabetøier, et stort Parti Vintertøier for Herrer, saasom: Siberienne, Tüffeler Klæder, Buxkins &c., som jeg, formedelst mit personlige Jndkjøb i Hamborg seer mig istand til at sælge yderst billigt, – bekjendtgjøres herved. Kolding, den 16de Oct. 1817. N. P. Hansen. Fyenske uldne Dyner faaes hos N. P. Hansen. Russiske Sengekjær faaes hos N. P. Hansen.